
Ministru kabineta rīkojums Nr. 168
Rīgā 2025. gada 25. martā (prot. Nr. 12 5. §)
Par Krāslavas novada pašvaldības nekustamo īpašumu Rēzeknes ielā 43, Krāslavā, Krāslavas novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā šādus Krāslavas novada pašvaldībai piederošos nekustamos īpašumus (turpmāk – nekustamie īpašumi):
· 1.1. nekustamo īpašumu (nekustamā īpašuma kadastra Nr. 6001 002 1329)  –  zemes vienību (zemes vienības kadastra apzīmējums 6001 002 1329) 1,3691 ha platībā – Rēzeknes ielā 43, Krāslavā, Krāslavas novadā;
· 1.2. nekustamo īpašumu (nekustamā īpašuma kadastra Nr.  6001 502 1517) – dzīvojamo māju (būves kadastra apzīmējums 6001 002 1329 001) un šķūni ar pagrabu (būves kadastra apzīmējums 6001 002 1329 002) – Rēzeknes ielā 43, Krāslavā, Krāslavas novadā.
· 2. Iekšlietu ministrijai nekustamos īpašumus:
· 2.1. izmantot Iekšlietu ministrijas padotībā esošo iestāžu valsts pārvaldes funkciju īstenošanai – sabiedriskās kārtības un drošības, civilās aizsardzības un ugunsdrošības nodrošināšanai;
· 2.2. nodot bez atlīdzības Krāslavas novada pašvaldībai, ja tie vairs netiek izmantoti šā rīkojuma 2.1. apakšpunktā minēto funkciju īstenošanai.
· 3. Atļaut Iekšlietu ministrijai par saviem finanšu līdzekļiem nojaukt šā rīkojuma 1.2. apakšpunktā  minētās būves, lai īstenotu šā rīkojuma 2.1. apakšpunktā  minētās funkcijas, un pēc būvju nojaukšanas nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā.
· 4. Iekšlietu ministrijai, nostiprinot zemesgrāmatā īpašuma tiesības uz nekustamajiem īpašumiem, norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minēto funkciju īstenošanu.

